<classify> ADDIS ABABA,Ethiopia BINTI wa kwanza wa Rais Donald Trump, Ivanka Trump,amewasili nchini hapa kwa ajili kukuzampango wa Serikali ya Marekani unaolenga kuhamasisha ushiriki wa wanawakemahali pa kazi. Mpango huo umelengakuwanufaisha wanawake milioni 50 katika nchi zinazoendelea ifikapo mwaka 2025. Kwa mujibu waShirika la Utangazaji la Uingereza, BBC, katika ziara hiyo ya siku nne, mtoto huyo wa Rais Trump atatembelea wanawake wanaofanya kazikatika sekta ya kahawa na viwanda vya nguo vinavyoendeshwa na wanawake nchinihapa kabla ya kuelekea nchini IvoryCoast. Mpango huo waKimataifa wa Maendeleo ya Wanawake na Ustawi, W-GDP ambao ulianzishwa Februari mwaka huu una lengo la kufundishawanawake duniani kote ili kuwasaidia kupata kazi nzuri. Kwa mujibu wa tovutiya mpango huo, ushiriki mdogo wa wanawake katika masoko rasmi ya ajira huzuiaukuaji wa uchumi na kupunguza umasikini katika nchi zinazoendelea. Mradi huo umefadhiliwa dola milioni 50 upo ndani ya Shirika la Misaada yaMaendeleo ya Kimataifa la Marekani USAid. Tuvuti hiyo ilielezakuwa mbali na kuwatembelea wanawake, akiwa nchini hapa, mtoto huyo wa Rais Trump, ambaye anafanya kazi kama mshauri wababa yake atahudhuria mkutano mkuu wa Benki Kuu ya Dunia na baadae wiki hiiataelekea nchini Ivory Coast ambakoatatembelea mashamba kakao pia kushiriki katika mkutano juu ya fursa zakiuchumi kwa wanawake Afrika Magharibi.  <topic>: KIMATAIFA 